open-index/open-wikipedia-markdown huggingface dataset:
Թանա

**Թանան** (ամհ.՝ *ጣና ሐይቅ*), հայտնի է նաև որպես *Ցանա* կամ *Դեմբիյա*, լիճ է Աֆրիկայում, Եթովպական բարձրավանդակում, 1830 մետր բարձրության վրա։ Լիճն ունի տեկտոնական ծագում։ Մակերեսը՝ 3100-3600 կմ², կախված եղանակից և տեղումներից։ Մոտ 50 գետեր հոսում են դեպի լիճը։ Այդ գետերից խոշորագույնը Փոքր Աբայն է, որը երբեմն անվանում են Վերին Կապույտ Նեղոս։ Լճից սկիզբ է առնում Կապույտ Նեղոս գետը։ Մինչև կառույցի պատնեշների ավարտը և ՀԷԿ-ի կառուցումը լճի մակարդակը փոփոխվել է կախված եղանակից։ Լճի վրա կան ավելի քան 20 կղզիներ, որոնց մեծամասնության վրա քրիստոնեական վանքեր և եկեղեցիներ են։ Եթովպիայի մի քանի կայսրեր և արքաներ թաղված են Դագա կղզում գտնվող վանքում։ Գոնդարը, որը Եթովպիայի մայրաքաղաքն էր XV֊XVI դարերում, գտնվում է լճից 35 կմ հեռավորության վրա։ Լճի ափին բնակչների հիմնական զբաղմունքը ձկնորսությունն է։  Բահր Դար և Գորգոռա քաղաքների միջև կա լաստանավային հաղորդակցություն։

Կատեգորիա:Եթովպիայի լճեր
Կատեգորիա:Աֆրիկայի լճեր
Թերմոս

մինի|աջից|Ապակուց պատրաստված թերմոսներ

**Թերմոս**, մթերքի ջերմաստիճանը մինչև 24 ժամ հաստատուն պահող անոթ։ Անհատական օգտագործման համար առավել տարածված են մետաղական ամալգամով ծածկված, երկպատ (արանքից օդը հանված է), բարակ ապակուց պատրաստված շշանման թերմոսները։

Լինում են նաև տնտեսական պայուսակի տեսքով։ Հասարակական սննդի ձեռնարկություններում օգտագործվող թերմոսները արտաքին պատյանի մեջ տեղավորված, ջերմամեկուսիչ նյութով շրջապատված մետաղական անոթներ են։

## Տես նաև
* Դյուարի անոթ

## Արտաքին հղումներ

Կատեգորիա:Կենցաղային սարքեր
Կատեգորիա:Վակուում
Մոստանադ

**Մոստանադ** ( ), իրանական ազգային վավերագրական հեռուստաալիք, հիմնվել է 2011 թվականին «Իրանի Իսլամական Հանրապետության Ձայն» պետական հեռուստառադիոընկերության կազմում։ Թվային ֆորմատով հեռարձակվող առաջինն հեռուստաալիքն է Իրանում։ Հեռուստաալիքը հասանելի է Իրանի գրեթե բոլոր նահանգներում, նաև հեռարձակվում է արբանյակային հեռուստատեսությամբ։ Ցուցադրվում են վավերագրական հաղորդումներ և ֆիլմեր մշակույթի, արվեստի, հասարակության, քաղաքականության, պատմության, բնությանր Իրանա-Իրաքյան պատերազմի մասին։

## Արտաքին հղումներ
*Պաշտոնական կայք
*Օնլայն հեռարձակում

Կատեգորիա:Իրանի հեռուստաընկերություններ
Կատեգորիա:Ուսուցողական հեռուստաընկերություններ
Կատեգորիա:Պարսկալեզու հեռուստաալիքներ
TRT 2 Haber

**TRT Haber**, Թուրքիայի պետական հեռուստառադիոընկերության երկրորդ ալիքն է։ Համարվում է պետական գլխավոր լրատվական հեռուստաընկերությունը։

## Պատմություն
Հեռուստաալիքը Rixos հյուրանոցում կայացած հիմնադրման միջոցառումից հետո սկսել իր հեռուստաեթերը։ TRT Haber-ը փոխարինելով TRT-ի մեկ այլ, արդեն իսկ լուծարված TRT 2 հեռուստաալիքին, որը հիմնադրվել էր 1986 թվականին, հեռարձակվեց նույն հաճախականությամբ։ Հեռարձակումը սկսվել է 2010 թվականի մարտի 18-ին՝ TRT-ի տեղեկատվական բաժանմունքի տնօրեն Ահմեթ Բյոքենի ղեկավարությամբ։ TRT Haber-ի հիմնադրմանը նվիրված միջոցառմանը ներկա էին պաշտոնատար մի շարք անձինք, պատգամավորներ, հասարակական տարբեր կազմակերպությունների ներկայացուցիչներ։ Հյուրերից փոխվարչապետ Բյուլենթ Արընչը իր ելույթում նշել է, որ TRT-ն վերջին 2 տարիներին հեռուստատեսության և լրատվության ոլորտում գրանցել է արագընթաց առաջխաղացում և հայտնել․ «Հետայսու աշխարհում տեղի ունեցող իրադարձություններին ծանոթանալու ենք ոչ թե միջազգային գործակալություններից և լրատվական ալիքներից, այլ աշխարհի կարևոր տարածաշրջաններում գտնվող մեր թղթակիցների հայտնած լուրերից»։

TRT Haber-ը հեռուստադիտողի ուշադրությանն է ներկայացնում լուրեր Թուրքիայից և ամբողջ աշխարհից։ Հեռարձակվող հաղորդումների մի մասը քաղաքական և վերլուծական բնույթ է կրում, մյուս մասը վերաբերում է սպորտին, մշակույթին, արվեստին և այլ բնագավառների։ Բացի օրվա ընթացքում պարբերաբար հեռարձակվող լուրերից, եղանակի տեսությունից, հեռարձակվում են նաև տարաբնույթ թեմաներով հաղորդաշարեր՝ “Dışa bakış” («Հայացք դեպի դուրս»), “Bunu bız yaptık” («Սա մենք ենք արել»), “Gündeme özel” («Հատուկ օրակարգ»), “Günaydın hafta sonu” («Բարի լույս, շաբաթվա վերջ»), “Gece bakışı” («Գիշերվա հայացք») և այլն։

Հեռուստաալիքն ունի առցանց ուղիղ հեռարձակում։ 2013 թվականին TRT Haber-ը անցավ բարձր որակի(HD) հեռարձակման։ Նույն թվականին փոխվեց հեռուստաալիքի լոգոն և ստացավ ներկայիս տեսքը։ Հեռուստատեսությունն ունի նաև լրատվական կայք՝ www.trthaber.com, որտեղ ներկայացվում են օրվա նորությունները, տնտեսական, սպորտային, առողջապահական լուրեր, արվեստի, մշակույթի և տեխնիկական վերջին նորամուծությունների վերաբերյալ տեղեկություններ։ Կայքում կա նաև TRT Haber հեռուստատեսության ուղիղ հեռարձակումը։ Այստեղ տեղադրված են նաև հեռուստաալիքի երբևէ հեռարձակված հաղորդաշարերի տեսագրությունները։ Հեռուստաալիքը հասանելի է նաև Հայաստանի սահմանամերձ մարզերում և Նախիջևանում։

## Տես նաև
* TRT 1
* TRT 3
* TRT 4
* TRT 5 Anadolu
* TRT 6
* TRT Türk
* TRT Müzik
* TRT Et-Türkiyye
* TRT HD
* TRT Belgesel
* TRT Çocuk
* TRT Avaz
* TRT Gap

## Ծանոթագրություններ

## Արտաքին հղումներ
* Պաշտոնական կայք 
* Օնլայն հեռարձակում 

Կատեգորիա:1986 հիմնադրումներ Թուրքիայում
Կատեգորիա:TRT
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Թուրքիայի շուրջօրյա լրատվական հեռուստաընկերություններ
Կատեգորիա:Լրատվական հեռուստաընկերություններ
Տելեսփորոս (Հռոմի պապ)

**Տելեսփորոս** (հուն.՝ *Πάπας Τελεσφόρος*, ), Հռոմի պապ, սուրբ հույն, որը Հռոմեական եկեղեցին գլխավորել է 125-136 թվականներին։ Հաջորդել է Սիքստոս I-ին, նախորդել՝ Հյուգենոսին։ Հունական եկեղեցին նրա տոնը նշում է փետրվարի 22-ին, կաթոլիկ եկեղեցին՝ հունվարի 2-ին։

## Տես նաև
* Հռոմի պապ
* Սիքստոս I

## Ծանոթագրություններ
ԱյԿառլի

**ԱյԿարլին** (), կամ **iԿարլի**, ամերիկյան սիթքոմ է, որը առաջին անգամ հեռարձակվել է 2007 թ.ի սեպտեմբերի 7-ին Nickelodeon-ի եթերում։

Առաջին անգամ եթեր է հեռարձակվել 2007 թվականի սեպտեմբերի 8-ին՝ Նիկելոդեոն (Nickelodeon) հեռուստաալիքի կողմից։ 2007-2012 թթ․ սերիալը ունեցել է 7 եթերաշրջան՝ 109 սերիա։ Սիթքոմի եզրափակիչ թողարկումը՝ «այԳուդբայ» () հեռարձակվել է 2012 թ. նոյեմբերի 23-ին։ Սիթքոմի սփին-օֆֆը Սեմը և Քեթըն է, որը 2013 թվականի հունիսի 8-ից մինչև 2014 թվականի հուլիսի 17-ը։ Հ2 հեռուստաալիքում որոշ ժամանակով հեռարձակվեց հայերեն թարգմանությամբ, 2012-ից 2015 թթ։

Սերիալի աստղերն են. Միրանդա Քոսգրոուվը Կարլի Շեյի դերում, Ժենետ Մաքարդի Սեմ Պակետի դերում, Նատան Կրեսը Ֆրեդդի Բենսոնի դերում, Ջերի Թրեյնորը Սպենսեր Շեյի դերում, և Նոահ Մանքը Գիբբիի դերում։ ԱյԿարլին նաև Ինտերնետային շոու է։

Երկու անգամ (2009 և 2010 թթ․) առաջադրվել է Էմմի մրցանակի։

## Ծանոթագրություններ

## Արտաքին հղումներ
* Պաշտոնական կայք
* Internet Movie Database կայքում

Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:Nickelodeon-ի բնօրինակ ծրագրեր
Կատեգորիա:Ամերիկյան հեռուստասերիալներ
Կատեգորիա:2007 հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Ֆիլմեր դեռահասների համար
Ալեքսանդր I (Հռոմի պապ)

**Ալեքսանդր I** (, ), վեցերորդ Հռոմի պապը, ով Հռոմի Կաթոլիկ եկեղեցին գլխավորել է 105(107) - 116 թվականներին։

## Կենսագրություն
Ալեքսանդր I պապի մասին շատ սակավ կենսագրական տվյալներ են պահպանվել, իսկ եղածներն էլ երբեմն հակասում են միմյանց։ Եվսեբիոս Կեսարացու հաղորդած տեղեկությունների համաձայն՝ Ալեքսանդր I-ը Հռոմի եպիսկոպոս է դարձել Տրայանոս (98 - 117) կայսեր իշխանության 12-րդ տարում, այսինքն՝ 110 թվականին և վախճանվել Հադրիանոս (117 - 138) կայսեր իշխանության երրորդ տարում՝ 119 թվականին։ Իսկ ըստ Liber Pontificalis-ի՝ Ալեքսանդր I-ն Ալեքսանդր անունով մի հռոմեացու որդին էր և 10 տարի, 7 ամիս ու 2 օր զբաղեցրել է Հռոմի եպիսկոպոսական աթոռը և վախճանվել Տրայանոս կայսեր օրոք՝ 116 թվականին։ Այս տեղեկությունները հաստատվում են Catalogus Liberianus-ի ժամանակագրության հաղորդած տվյալներով, որի համաձայն Ալեքսանդր I-ը Հռոմի եպիսկոպոս է դարձել 109 թվականին և վախճանվել 116 թվականին։ Միջնադարյան մի շարք աղբյուրներում Ալեքսանդր I-ը սխալմամբ նույնացվել է Ալեքսանդր Հռեմեացի մարտիրոսի հետ, որը հավանաբար նահատակվել է 130 թվականին՝ Հադրիանոս կայսեր հրամանով։

## Ծանոթագրություններ

## Գրականություն
* Friedrich Wilhelm Bautz: Alexander I.. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unveränderte Auflage Hamm 1990, ISBN 3-88309-013-1, Sp. 100.
* Thomas Shahan: ''Pope St. Alexander I.* In: *The Catholic Encyclopedia*. Band 1, Robert Appleton Company, New York 1907.
* Mario Ziegler: *Successio. Die Vorsteher der stadtrömischen Christengemeinde in den ersten beiden Jahrhunderten.'' Habelt, Bonn 2007, ISBN 978-3-7749-3496-2.
* Henry Wace: Dictionary of Christian Biography and Literature.

Կատեգորիա:Հռոմի եպիսկոպոսներ
Կատեգորիա:Անձինք Հռոմից
Սիքստոս I (Հռոմի պապ)

**Սիքստոս I**, (, , ), Հռոմի պապ, որը Հռոմեական եկեղեցին գլխավորել է 115-125 թվականներին։ Հաջորդել է Ալեքսանդր I-ին, նախորդել՝ Տելեսփորոսին։
Սելտա Վիգո

**Ռեալ Կլուբ Սելտա դե Վիգո** (*Վիգոյի Սելտա արքայական ակումբ*), կամ պարզապես **Սելտա Վիգո** կամ **Սելտա**, իսպանական պրոֆեսիոնալ ֆուտբոլային ակումբ տեղակայված Գալիսիայի Վիգո քաղաքում, որը ներկայումս հանդես է գալիս Լա Լիգայում։ Ակումբը հիմնադրվել է 1923 թվականի օգոստոսի 23-ին Ռեալ Վիգո Սպորտինգ և Ռեալ Ֆորտունա ֆուտբոլային ակումբի միավորուման արդյունքում։ Մականունն է *Os Celestes* (թարգմանաբար` երկնագույներ), քանի որ խաղում են երկնագույն մարզաշապիկներով և սպիտակ անդրավարտիքներով։ Ակումբի տնային մարզադաշտը Բալաիդոսն է 29.000 նստատեղով։ Սելտայի անունը վերցված է Կելտերից, որոնք ապել ե տարածաշրջանում։ Նրանց գլխավոր մրցակիցը Դեպորտիվո Լա Կորունյան է, որոնց հետ հանդիպումները կոչվում են Գալիսիական դերբի։

Սելտան երբեք չի հաղթել ոչ Լա Լիգայում, ոչ էլ Կոպա դել Ռեյում, չնայած երեք անգամ դուրս են եկել եզրափակիչ։ Ակումբի լավագույն մրցաշրջաններից մեկը եղել է 1970-71 թվականների մրցաշրջանը, որի ընթացքում նրանք չեն պարտվել սեփական հարկի տակ և կոչվել են «հսկա սպանողներ»։ Սելտան այդ մրցաշրջանում զբաղեցրել է 6-րդ տեղը և որակավորվել ՈՒԵՖԱ գավաթ առաջին անգամ։ Ակումբի բոլոր ժամանակների լավագույն դիրքը եղել է չորրորդ հորիզոնականը Լա Լիգայի 2002-03 մրցաշրջանում` որակավորվելով ՈՒԵՖԱ Չեմպիոնների Լիգա 2003-2004, որտեղից նրանց դուրս թողեց Արսենալը 1/8 եզրափակչում։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Իսպանական ֆուտբոլային ակումբներ
Կատեգորիա:Սեգունդայում եղած ակումբներ
Ռեալ Սոսիեդադ ՖԱ

**«Ռեալ Սոսիեդադ»**, իսպանական ֆուտբոլային ակումբ Սան Սեբաստիանից։ Ռեալ Սոսյեդադի լավագույն տարիները եղել են 1980-1982 թվականները։ Այս ընթացքում այն 2 անգամ նվաճել է Լա Լիգան (1980-1981 և 1981-1982) և 1 անգամ՝ Իսպանիայի սուպերգավաթը (1982)։

## Նվաճումներ
* **[[Լա Լիգա]]**
: **Հաղթող (2).** 1980–81, 1981–82
* **[[Ֆուտբոլի Իսպանիայի գավաթ|Իսպանիայի գավաթ]]**
: **Հաղթող (2).** 1909, 1986–87
* **[[Սուպերկոպա դե Իսպանիա|Իսպանիայի սուպերգավաթ]]**
: **Հաղթող (1).** 1982
* **[[Սեգունդա Դիվիզիոն]]**
: **Հաղթող (3).** 1948–49, 1966–67, 2009–10

## Ներկա կազմ
*2017 թվականի օգոստոսի 22-ի դրությամբ*

 15px

 
 

 13px|Ավագ
  15px

 

 
 

## Արտաքին հղումներ
* Ռեալ Սոսիեդադի պաշտոնական կայքը
* Ռեալ Սոսիեդադի պաշտոնական Տվիտերի էջը
* Ռեալ Սոսիեդադի պաշտոնական Ֆեյսբուքի էջը
* Ռեալ Սոսիեդադի պաշտոնական Ինստագրամի էջը
* Ռեալ Սոսիեդադը transfermarkt-ում
* Ռեալ Սոսիեդադը futbol24.com-ում
* Ռեալ Սոսիեդադը soccerway.com կայքում
* Ռեալ Սոսիեդադը Լա Լիգայի պաշտոնական կայքում
* Ռեալ Սոսիեդադը ՈՒԵՖԱ-ի պաշտոնական կայքում

Կատեգորիա:Իսպանական ֆուտբոլային ակումբներ
Կատեգորիա:Սեգունդայում եղած ակումբներ
Կատեգորիա:1909 հիմնադրված ֆուտբոլային ակումբներ
Կատեգորիա:1909 հիմնադրումներ Իսպանիայում
Ռեալ Վալյադոլիդ

**Վալյադոլիդ ՖԱ** (), իսպանական ֆուտբոլային ակումբ Վալյադոլիդից։ 
Հիմնադրվել է 1928 թվականի հունիսի 20-ին, հանդես է գալիս Սեգունդա դիվիզիոնում, տնային խաղերն անց է կացնում  *[[Նուևո Խոսե Սորիլա մարզադաշտ]]ում*, որը ունի 26.512 նստատեղ։ Այն ներկայումս բոլոր ժամանակների Լա Լիգայի աղյուսակում զբաղեցնում է 14-րդ հորիզոնականը։

## Պատմություն
### Վաղ պատմություն
thumb|left|Ռեալ Յունիոն Դեպորտիվա դե Վալյադոլիդը 1927 թվականին
Ակումբը հիմնադրվել է  *Ռեալ Յունիոն Դեպորտիվա դե Վալյադոլիդ*և *Դեպորտիվո Էսպանյոլ* ակումբների ձուլումից։ Վալյադոլիդը Լա Լիգայում առաջին անգամ հանդես է եկել 1947–48 մրցաշրջանում, որպես *[[Սեգունդա դիվիզիոն]]ի* հաղթող։ Հաջորդ տարի ակումբը հասել է Կոպա դել Ռեյի եզրափակիչ և Սանտյագու Բեռնաբեու մարզադաշտում պարտվեց Ատլետիկ Բիլբաոյին 4-1 հաշվով։

Մյուս տասը տարիները ակումբը անցկացրեց Սեգունդա դիվիզիոնում և միայն 1958-59 մրցաշրջանում մեկ մրցաշրջանով վերադարձավ Լա Լիգա։

Հաջորդ տարիները Վալյադոլիդը անցկացրեց հիմնականում Սեգունդա դիվիզիոնում, իսկ 1970-71 մրցաշրջանում հանդես եկավ երրորդ դիվիզիոնում, որը ցածրագունն էր իր պատմության մեջ։ 1992-93 թվականին նորից բարձր տեղ զբաղեցրեց Սեգունդայում և վերադարձավ Լա Լիգա, որից միայն դուրս մնաց 2003-04 մրցաշրջանում։ 1984 թվականին Վալյադոլիդը նվաճեց Իսպանիայի լիգայի գավաթը (առաջնությունը անցկացվել է 1980-ականների սկզբին)` հաղթելով Ատլետիկո Մադրիդին։

Վալյադոլիդը, 11 տարի մնալով Լա Լիգայում, լավագույն յոթերորդ հորիզոնականը զբաղեցրել է 1996–97 մրցաշրջանում, որի այդ ժամանակվա մարզիչն էր Ռաֆայել Բենիտեսը, ով մինչ այդ մարզում էր Ռեալ Մադրիդ Կաստիլիան, որտեղ շատ ֆուտբոլիստներ իր հետ բերել էր Վալյադոլիդ։

## Արտաքին հղումներ
*Պաշտոնական կայք 
*Futbolme ակումբի պրոֆիլ 
*BDFutbol ակումբի պրոֆիլ 

Կատեգորիա:1928 հիմնադրումներ Իսպանիայում
Կատեգորիա:Իսպանական ֆուտբոլային ակումբներ
Կատեգորիա:Սեգունդայում եղած ակումբներ
Արամայիս Աբգարյան

**Արամայիս Աբգարյան** (), պատմաբան, պատմական գիտությունների թեկնածու, Երկրորդ համաշխարհային պատերազմի մասնակից։

## Կենսագրություն
Արամայիս Աբգարյանը ծնվել է 1906 թվականին Հոռոմում։ Լենինականի (այժմ՝ Գյումրի) բանֆակն ու Երևանի պետական համալսարանի պատմության ֆակուլտետը ավարտելուց հետո որպես ուսուցիչ աշխատել է Էջմիածնի շրջանում։ 1938-1941 թվականներին սովորել է ասպիրանտուրայում, պաշտպանել թեկնածուականը։ Մինչև 1941 թվականը դասավանդել է համալսարանում։

1941 թվականին զորակոչվել է բանակ։ Բաքվի ռազմական ուսումնարանն ավարտելուց հետո մեկնել է առաջին գիծ՝ Ղրիմ։ 1942 թվականի մայիսին Աբգարյանը իր ընկերների հետ Կերչում ընկել է շրջափակման մեջ և 36 տարեկանում զոհվել հերոսի մահով։

## Ծանոթագրություններ

Կատեգորիա:Հայ պատմաբաններ
Կատեգորիա:Հայրենական մեծ պատերազմի հայ մասնակիցներ
Կատեգորիա:Պատմական գիտությունների թեկնածուներ
Սարգիս Աբովյան (դերասան)

**Սարգիս Աբովյան** (*Սարգիս Բախշիի Աստվածատրյան*, ), հայ դերասան, ռեժիսոր։

## Կենսագրություն
Կրթությունն ստացել է Թիֆլիսի ռուսական գիմնազիայում։ 1917 թվականին անդամակցել է Թիֆլիսում կազմակերպված հայ աշակերտա-ուսանողական դրամատիկական ընկերությանը, մասնակցել «Ժլատ ասպետ», «Չար ոգի», «Հույսի կործանումը» ներկայացումներին, հանդես գալով կարևոր դերերով։ 1921 թվականին Լևոն Քալանթարի և Ստ. Քափանակյանի «Որոնումներ» թատրոնի կազմում եկել է Երևան, աշխատել նորաստեղծ Պետական թատրոնում։ Ապա մեկնել է Մոսկվա, սովորել Ա. Խաչատրյանի ստուդիայում, որի ղեկավարությունը հետագայում անցել է Ռուբեն Սիմոնովին։ Ստուդիան ավարտելուց հետո հրավիրվել է Լենինական (այժմ՝ Գյումրի), որպես Պետական երկրորդ թատրոնի ռեժիսոր, ուր բեմադրել է «Ինգա», «Ռելսերը զրնգում են» և այլ պիեսներ։ Մահացել է 1931 թվականին 31 տարեկանում։

## Ծանոթագրություններ

Կատեգորիա:Հայ դերասաններ
Կատեգորիա:Հայ ռեժիսորներ
TRT 3

**TRT 3** (պաշտոնապես**TRT 3 Spor**), Թուրքիայի պետական TRT հեռուստառադիոընկերության երրորդ՝ սպորտային ուղղվածություն ունեցող հեռուստաալիքն է։ Եթեր է հեռարձակվում 1989 թվականի հոկտեմբերի 2-ից։ 2001 թվականից օրական հատուկ ժամերին հեռուստաեթերում ցուցադրում է «TRT Gap» հեռուստաալիքի հաղորդումները: 2008 թվականի օգոստոսի 8-ից 24-ը, Օլիմպիական խաղերի ցուցադրման նպատակով կաբելային ցանցերում հեռուստաալիքը հեռարձակվում էր HD ֆորմատով։

Հեռուստաալիքի ազդանշանները հասանելի են նաև Հայաստանի որոշակի տարածքում՝ Երևանում և Արմավիրի, Արարատի, Արագածոտնի մարզերում։

## Տես նաև
* TRT 1
* TRT 2 Haber
* TRT 4
* TRT 5 Anadolu
* TRT 6
* TRT Türk
* TRT Müzik
* TRT Et-Türkiyye
* TRT Belgesel
* TRT Çocuk
* TRT HD
* TRT Avaz
* TRT Gap

## Ծանոթագրություններ

## Արտաքին հղումներ
* TRT Spor պաշտոնական կայք 
* օնլայն հեռարձակում 
* TRT տելետեքստ  

Կատեգորիա:TRT
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
TRT Kurdî

**TRT 6** - Թուրքիայի պետական TRT հեռուստառադիոընկերության քրդերեն լեզվով հեռարձակվող հեռուստաալիք։ Թուրքիայի քրդերեն լեզվով առաջին հեռուստաալիքն է։ Եթեր է հեռարձակվում 2009 թվականի հունվարի 1-ից։ Կան նաև հաղորդումներ զազակի լեզվով։ Ուղղված է ընտանեկան դիտման համար, ներկայացվում են լրատվական թողարկումներ, գեղարվեստական և վավերագրական ֆիլմեր, մարզական, երաժշտական, մանկական և կանանց ուղղված հաղորդումներ, հեռուստասերիալներ։ Հեռուստաալիքը հասանելի է կաբելային հեռուստատեսության օպերատորների բաժանորդների համար, նաև հեռարձակվում է Türksat և Eutelsat արբանյակներից։

## Ծանոթագրություններ

## Արտաքին հղումներ
* TRT պաշտոնական կայք 
* Օնլայն հեռարձակում (Քրդերեն)
* TRT տելետեքստ  

Կատեգորիա:2009 հիմնադրումներ Թուրքիայում
Կատեգորիա:TRT
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Քրդալեզու հեռուստաալիքներ
Գրիգոր Աբրահամյան

**Գրիգոր Աբրահամյան** (), հայ դերասան։

## Կենսագրություն
Սովորել է Թիֆլիսի Ներսիսյան դպրոցում, բայց չի ավարտել։ Հետաքրքրվել է թատրոնով, մասնակցել հայկական ներկայացումներին։ Երբ 1879 թվականին կազմակերպվել է Թիֆլիսի Հայոց թատրոնի մշտական խումբը, խաղացել է այնտեղ, ապա այլ թատերախմբերում։ 1883 թվականից Ա. Սաֆրազյանի, Պայծառ Ֆասուլաճյանի, Փառանձեմի հետ հանդես է եկել Աստրախանում, Անդրկովկասում, Պարսկաստանում։ Կատարած դերերից հիշատակության արժանի են՝ Զիմզիմով («Պեպո»), Օսեփ («Քանդած օջախ»), Ֆրանց («Ավազակներ»), Շեյլոկ («Վենետիկի վաճառականը»), Դոկտոր Շտոկման («Դոկտոր Շտոկման») և այլն։ Մահացել է 1839 թվականին, 34 տարեկանում։ Նրան բնորոշ էր արտահայտիչ դիմախաղը, հստակ առոգանությունը, հոգեբանական հավաստի վերլուծությունը։

## Ծանոթագրություններ

Կատեգորիա:Հայ դերասաններ
Կատեգորիա:Թիֆլիսի Ներսիսյան դպրոցի շրջանավարտներ
Ռոսիա 1

**Ռոսիա 1** (), Ռուսաստանի դաշնային հեռուստաալիք, երկրի խոշորագույն հեռուստաընկերություններից մեկն է, «Ռոսիա 1»-ը համարվում է ՎԳՏՌԿ պետական մեդիահոլդինգի հիմնական հեռուստաալիքը, և անվանում է իրեն որպես «Ռուսաստանի գլխավոր հեռուստաալիքը»։ Հեռուստաալիքը եթեր է հեռարձակվում 1991 թվականի մայիսի 13-ին։

## Հաղորդումներ
* Ֆակտոր Ա

## Տարբերանշաններ

Պատկեր:2-й логотип РТР.svg|1991-1992
Պատկեր:3-й логотип РТР.svg|1992-1993
Պատկեր:4-й логотип РТР.svg|1993-1998
Պատկեր:5-й логотип РТР.svg|1998-2001
Պատկեր:6-й логотип РТР.svg|2001-2002
Պատկեր:7-й логотип Россия.svg|2002-2008 «Ռոսիա» հեռուստաընկերության տարբերանշանը
Պատկեր:8-й логотип Россия.svg|2008-2009
Պատկեր:Russia-1.svg|2010-2012
Պատկեր:Rossiya-1 Logo.svg|2012
Պատկեր:11-й логотип Россия-1.svg|2012-ներկա


## Արտաքին հղումներ
*Պաշտոնական կայք  

Կատեգորիա:1991 հիմնադրումներ Ռուսաստանում
Կատեգորիա:Մոսկվայի ընկերություններ
Կատեգորիա:Ռուսալեզու հեռուստաալիքներ
Կատեգորիա:Ռուսաստանի հեռուստաընկերություններ
Կատեգորիա:ՎԳՏՌԿ
Թամար Ադամյան

**Թամար Ադամյան Արտեմի** (), հայ նարոդնիկ, մանկավարժ։

Դերասանուհի Սաթենիկ Ադամյանի (1875-1915) քույրն է։

## Կենսագրություն
Ավարտել է ծննդավայրի Գայանյան օրիորդաց դպրոցը, իգական գիմնազիան։ Անդամակցել է ծննդավայրի ինտերնացիոնալ խմբակին, որը սերտ կապեր ուներ «Նարոդնայա վոլյա» նարոդնիկական կազմակերպության հետ։ 1882 թվակականին Պետերբուրգի կանանց Բեստուժևյան բարձրագույն դասընթացների ուկնդիր էր, 1883 թվականին՝ Մոսկվայի «Հայրենասերների միության» կազմակերպության անդամ նարոդնիկական խմբակների կազմակերպիչ։ 1884 թվականից դասավանդել է Անդրկովկասի հայկական դպրոցներում։ Մահացել է ծննդավայրում 1888 թվականին 26 տարեկանում։

## Ծանոթագրություններ

Կատեգորիա:Հայ մանկավարժներ
Կատեգորիա:Հայ հասարակական գործիչներ
Մայր տաճար Սուրբ Աստվածածին եկեղեցի (այլ կիրառումներ)

**Մայր տաճար Սուրբ Աստվածածին եկեղեցի**, կարող է վերաբերել՝

* Անիի Սուրբ Աստվածածին Կաթողիկե եկեղեցի
* Բագրատի տաճար (Քութայիսի Սուրբ Աստվածածին մայր տաճար)

## Տես նաև
* Հայկական տաճարների և եկեղեցիների ցանկ
TRT Müzik

**ԹՐԹ Մյուզիք** («TRT Müzik»), - թուրքական շուրջօրյա երաժշտական հեռուստաալիք պետական TRT հեռուստառադիոընկերության կազմում։ Հեռարձակվում է 2009 թվականի նոյեմբերի 16-ից։ Հեռուստաալիքը ցուցադրում է երաժշտական տեսահոլովակներ, երաժշտական և ժամանցային հաղորդումներ, թոկ-շոուներ։ Հեռուստաալիքը հեռարձակվում է կաբելային հեռուստատեսությամբ։

## Արտաքին հղումներ
* Պաշտոնական կայք
* [Հեռուստաալիքը [Ֆեյսբուք] ցանցում]

Կատեգորիա:2009 հիմնադրումներ Թուրքիայում
Կատեգորիա:TRT
Կատեգորիա:Երաժշտական հեռուստաընկերություններ
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Պիրիապոլիս

**Պիրիապոլիս** (), Ուրուգվայի առողջարանային քաղաքներից մեկը։ Բնակչությունը կազմում է 9.000 մարդ մեծ մասամբ ուրուգվայցիներ և քիչ քանակությամբ նաև հայեր։

Կատեգորիա:Ուրուգվայի քաղաքներ
TGRT

մինի|250px|TGRT.jpg|Հեռուստաընկերության կենտրոնը Ստամբուլում

**TGRT**, թուրքական հեռուստաընկերություն, պատկանում է «Իլհաս» մեդիահոլդինգին։ Հեռարձակվել է 1993 թ. ապրիլի 22-ից մինչ 2007 թ. փետրվարի 23-ը, երբ զիջեց իր հաճախականությունները նորաստեղծ FOX հեռուստաընկերությանը։ Ընկերության կազմում գործում են նաև՝ «TGRT Haber» լրատվական, «TGRT EU» եվրոպական երկրներում հեռարձակվող արբանյակային հեռուստաալիքները և «TGRT-FM» ռադիոկայանը։

## Արտաքին հղումներ
* Պաշտոնական կայք  
* TGRT FM ռադիոկայանի կայք 
* TGT Haber հեռուստաալիքի կայք 
* TGRT Eu հեռուստաալիքի կայք   

Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Լրատվական հեռուստաընկերություններ
Կատեգորիա:Հեռարձակումը դադարեցրած հեռուստաալիքներ
Գևորգ Ադիբեկյան

**Գևորգ Ադիբեկյան** (1838 - 1865), հայ կրթական գործիչ։

Սովորել է Թիֆլիսի Ներսիսյան դպրոցում։ 1860-ականների սկզբին մի քանի ընկերների օժանդակությամբ բացել է դպրոց, ուր աշակերտության ուժերով կազմակերպել է թատերական ներկայացումներ։ Պերճ Պռոշյանի հետ եղել է արևելահայ թատրոնի սկզբնավորողներից մեկը։ Մահացել է 1865 թվականին 27 տարեկանում։

## Ծանոթագրություններ

Կատեգորիա:1838 ծնունդներ
Կատեգորիա:1865 մահեր
TRT Türk

**ԹՐԹ Թյուրք** («TRT Türk») - Թուրքիայի պետական TRT հեռուստառադիոընկերության միջազգային արբանյակային հեռուստաալիքներից է, ուղղված թյուրքալեզու երկրների համար։ Եթեր է հեռարձակվում 1992 թվականի ապրիլի 27-ից։

## Տես նաև
* TRT 1
* TRT 2 Haber
* TRT 3
* TRT 4
* TRT 5 Anadolu
* TRT 6
* TRT Müzik
* TRT Et-Türkiyye
* TRT Belgesel
* TRT HD
* TRT Çocuk
* TRT Gap
* TRT Avaz

## Ծանոթագրություններ

## Արտաքին հղումներ
* TRT պաշտոնական կայք 
* Օնլայն հեռարձակում 

Կատեգորիա:TRT
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Սաթենիկ Ադամյան

**Սաթենիկ Արտեմի Ադամյան** (), հայ դերասանուհի։

Նարոդնիկ Թամար Ադամյանի (1862-1888) քույրն է։

## Կենսագրություն
Կրթությունն ստացել է Թիֆլիսի Սուրբ Նունեի դպրոցում և իգական առաջին գիմնազիայում։ Բեմ է բարձրացել 1897 թվականին Բաթումիում։ 1898 թվականին հրավիրվել է Բաքվի հայկական թատերախումբ։ 1901-1903 թվականներին սովորել է Պետերբուրգի դրամատիկ դասընթացներում։ 1908 թվականին Թիֆլիսում Գ. Ավետյանի հետ կազմակերպել է թատերախումբ։ Տարբեր թատերախմբերի հետ շրջանցել է Կովկասի հայաշատ քաղաքներում, Թուրքիայում, Բուլղարիայում։ Վերջին 1914-1915 թվականների թատերաշրջանում խաղացել է Բաքվում։ Քնարադրամատիկ դերերի լավագույն կատարողներից էր, օժտված կերպարը հոգեբանորեն վերլուծելու հակումով։ Բանաստեղծական ներշնչանքով է կերտել Սեդայի կերպարը («Հին աստվածներ»)։ Դերերից են Սուսան, Սոնա («Նամուս», «Չար ոգի»), Լարիսա («Անօժիտը»), Նատաշա («Հատակում»), Օֆելյա («Համլետ»), Լիգիա («Յո՞ երթաս») և այլն։ Մահացել է 1915 թվականին 40 տարեկանում։

## Գրականություն
* Քալանթար Ե., Սաթենիկ Ադամյան, Ե., 1970։

## Ծանոթագրություններ

Կատեգորիա:Հայ դերասանուհիներ
Կատեգորիա:Հայ թարգմանիչներ
Սարգիս Ալեքսանյան (նկարիչ)

**Սարգիս Թորոսի Ալեքսանյան** (), հայ նկարիչ։

## Կենսագրություն
Մեծ եղեռնի օրերին հաստատվել է Ալեքսանդրապոլում (այժմ՝ Գյումրի)։ Սովորել է Երևանի գեղարվեստա-արդյունաբերական տեխնիկում։ 1937 թվականին ավարտել է Մոսկվայի կերպարվեստի ինստիտուտը (դասատու՝ Վլադիմիր Ֆավորսկի)։ 1929 թվականից մասնակցել է ցուցահանդեսների։ Ալեքսանյանի ստեղծագործություններում գերակշռողը փայտագրությունն ու ջրաներկ աշխատանքներն են։ 1939 թվականին պատկերազարդել է «Սասունցի Դավիթ» էպոսը, Հովհաննես Թումանյանի «Անուշ» պոեմը, որը լույս է տեսել 1948 թվականին։ Նրա ստեղծագործությունները աչքի են ընկնում պրոֆեսիոնալ զուսպ կատարմամբ։ Զոհվել է Հայրենական մեծ պատերազմում 1942 թվականին 32 տարեկանում։

Աշխատանքներից գտնվում են Հայաստանի ազգային պատկերասրահում։

## Ծանոթագրություններ

Կատեգորիա:Հայ նկարիչներ
Կատեգորիա:Հայրենական մեծ պատերազմի հայ մասնակիցներ
Զազիկ Ալթունյան

**Զազիկ Ստեփանի Ալթունյան** (), հայ նկարիչ։

## Կենսագրություն
Ծնվել է նկարչի ընտանիքում։ Սովորել է Լենինականի նորաբաց նկարչական ստուդիայում։ 1935 թվականին մասնակցել է պատանի ստեղծագործողների հայաստանյան օլիմպիադային և արժանացել մրցանակի։ Նկարազարդել է մի շարք գրքեր. Վեսպեր, «Թելիկն ու Մելիկը» (Երևան, 1938), Ա. Առուստամյան, «Մանկական ոտանավորներ» (Պետհրատ, 1939)։ Ստեղծել է մի շարք ընկերական շարժեր, ծաղրանկարներ։ Զոհվել է ռազմի դաշտում 1942 թվականին 20 տարեկանում։

## Ծանոթագրություններ

Կատեգորիա:Հայ նկարիչներ
Կատեգորիա:Հայրենական մեծ պատերազմի հայ մասնակիցներ
Գևորգ Ալիխանյան

**Գևորգ Սարգսի Ալիխանյան** (), հայ պետական գործիչ։

## Կենսագրություն
Սովորել է Թբիլիսիի Ներսիսյան դպրոցում։ 1917-1918 թվականներին աշխատել է կուսակցության Թիֆլիսի կոմիտեում։ 1918 թվականին Կովկասյան երկրամասային կոմիտեն նրան գործուղում է Լոռի։ Հետո նա անցնում է Բաքու և այստեղ աշխատում որպես քաղաքի շրջաններից մեկի կուսկազմակերպիչ։ Բաքվի կոմունայի անկումից հետո նա մնում է քաղաքում՝ որպես պրոֆեսիոնալ-ընդհատակյա աշխատող։ Հետագայում փոխադրվում է Թիֆլիս և այստեղ 1919 թվականին ընտրվում Թիֆլիսի կոմիտեի անդամ ու քարտուղար։ Հենց այդ պաշտոնում էլ ձերբակալվում և բանտ է նետվում։

Բաքվում խորհրդային կարգերի վերահաստատումից հետո 1920 թվականի ապրիլից նորից աշխատում է այնտեղ որպես Բաքվի կոմիտեի ագիտպրոպբաժնի վարիչ, իսկ տարվա վերջից աշխատում է Հայաստանում որպես ՀԿ(բ)Պ Կենտրոնական կոմիտեի առաջին քարտուղար։ Փետրվարյան ապստամբությունից հետո տեղափոխվում են Մոսկվա, որտեղ աշխատում է որպես կուսակցության Բաումանի շրջկոմի ագիտպրոպբաժնի վարիչ։

1923-1925 թվականներին աշխատում է Լենինգրադում՝ որպես Վասիլեօստրովսկի շրջկոմի կազմբաժնի վարիչ։ Լենինգրադի կուսակցական կազմակերպությունից որպես պատգամավոր, նա մասնակցում է կուսակցության XII և XIII համագումարներին։

Լենինգրադում Ալիխանյանը ժողովներում և մամուլում սուր քննադատության է ենթարկում Զինովևին, որի համար վտարվում է մարզից և աշխատանքի ուղարկվում Սիբիր։ Այստեղ նա ընտրվում է Չիտա քաղաքի շրջկոմներից մեկի քարտուղար։

Կենտկոմի որոշումով Ալիխանյանը ետ է կանչվում 1926 թվականին և նորից աշխատանքի է անցնում Լենինգրադում՝ սկզբում որպես Վոլոդարսկու կուսշրջկոմի և ապա որպես Վիբորգյան կուսշրջկոմի կազմբաժնի վարիչ։ 1927 թվականին ընտրվում է կուսակցության XV համագումարի պատգամավոր։ Հենց այդ շրջանում լույս է տեսնում նրա «Ինքնաքննադատության և ներպարտիական դեմոկրատիայի մասին» գրքույկը։ 1929 թվականին Ալիխանյանը սովորում է ՀամԿ(բ)Կ Կենտկոմի մարքսիզմ-լենինիզմի դասընթացներում։ Այդ շրջանում լույս է տեսնում նրա «Պարտիայի սոցիալական կազմի կարգավորման հարցերը» գրքույկը՝ *Գևորգ* ստորագրությամբ։

Դասընթացներն ավարտելուց հետո 1930 թվականին աշխատում է Բաքվում՝ որպես Բայիլովյան շրջկոմի քարտուղար, որտեղից և ընտրվում է կուսակցության XVI համագումարի պատգամավոր։ Համագումարից հետո նա աշխատանքի է ուղարկվում Տաշքենդ, որտեղ մինչև 1931 թվականի հունիսը աշխատում է որպես ՀամԿ(բ)Կ Միջինասիական բյուրոյի կազմբաժնի վարիչ։ Այնուհետև ետ է կանչվում Մոսկվա և աշխատում Կոմինտերնի գործադիր կոմիտեում՝ որպես կադրերի բաժնի վարիչ։ 1935 թվականին մասնակցում է Կոմինտերնի VII կոնգրեսին։ Այստեղ նա աշխատում է մինչև իր ձերբակալումը՝ 1937 թվականի մայիսը։ Նա ուսումնասիրում է օտար լեզուներ և հոդվածներ է գրում։

## Ծանոթագրություններ

Կատեգորիա:ՀՅԴ անդամներ
Կատեգորիա:Հայ հեղափոխականներ
Կատեգորիա:Հայ պետական գործիչներ
Կատեգորիա:Մահապատժի ենթարկված քաղաքական գործիչներ
Կատեգորիա:Ստալինյան բռնաճնշումների զոհեր Ռուսաստանում
Կատեգորիա:Ստալինյան բռնաճնշումների հայ զոհեր
Արմենակ Ահարոնյան

**Արմենակ Ահարոնյան** (1889, Թիֆլիս - 1916), հայ երգիչ, տենոր։

## Կենսագրություն
Մասնագիտական կրթությունն ստացել է Ռոստովի կայսերական երաժշտական դպրոցում, ապա՝ կատարելագործվել Միլանի կոնսերվատորիայում։ Նրա ձայնով հիացողներից էր իտալացի կոմպոզիտոր Ջակոմո Պուչինին, որը նամակագրություն է ունեցել նրա հետ։ Ահարոնյանը հիմնովին տիրապետել է իտալերենին։ Իտալիայից աշխատակցել է «Թատրոն և երաժշտություն» պարբերականին։ «Թատրոն և երաժշտություն» երկամսյա պատկերազարդ հանդեսը լույս է տեսել 1910-1917 թվականներին, Բաքվում։ Աշխատակցել են Կոմիտասը, Գևորգ Չմշկյանը, Գևորգ Չուբարը և այլք։ Մահացել է 1916 թվականին 27 տարեկանում։

## Ծանոթագրություններ

Կատեգորիա:Հայ տենորներ
Արսեն Առաքելյան

**Արսեն Առաքելյան Առաքելի** (), հայ ճարտարապետ։

## Կենսագրություն
Ավարտել է Երևանի համալսարանի տեխնիկական ֆակուլտետի ճարտարապետության բաժինը։ 1937–1939 թվականներին եղել է Հայաստանի ճարտարապետների միության ճարտարապետական ֆոնդի նախագահ։ Ահարոնյանի նախագծերով Երևանում կառուցվել են Հայանտառ տրեստի, Անասնաբուծական-անասնաբուժական ինստիտուտի և Հայշինի բնակելի տները, կարի առաջին ֆաբրիկան, կենտրոնական հանրախանութը (այժմ՝ «Մանկական աշխարհ»)։

## Ծանոթագրություններ

Կատեգորիա:Հայ ճարտարապետներ
Կատեգորիա:ԵՊՀ շրջանավարտներ
Հովհաննես Ահարոնյան

**Հովհաննես Ահարոնյան** (*Օվի*, 1885, Վերին Ագուլիս, այժմ՝ Նախիջևանի տարածքում - 1921), հայ դերասան։

Նախնական կրթությունն ստացել է ծննդավայրի միջնակարգ դպրոցում։ Տարաբնույթ դերերով հանդես է եկել Անդրկովկասի հայ դերասանական խմբերում՝ Թիֆլիսում, Բաքվում և այլ քաղաքներում։ Եղել է Կ. Պոլսում, Թավրիզում։ Կատարել է Բեսոյի դերը «Դավաճանություն» պիեսում, «Համլետ»–ում՝ գերեզմանափոր և այլն։ Հեղափոխությունից հետո անցել է Արմավիր և այնտեղ կազմակերպել ներկայացումներ։ Մահացել է 1921 թվականին 36 տարեկանում։

## Ծանոթագրություններ

Կատեգորիա:1885 ծնունդներ
Կատեգորիա:1921 մահեր
Կատեգորիա:Հայ դերասաններ
Սերգեյ Աղաբաբով

**Սերգեյ Արտեմի Աղաբաբով** (), հայ կոմպոզիտոր։

## Կենսագրություն
Ծնվել է 1926 թվականին Մախաչկալայում։ 1956 թվականին ավարտել է Մոսկվայի կոնսերվատորիան։ Նպաստել է Դաղստանի պրոֆեսիոնալ երաժշտական մշակույթի զարգացմանը։ Գրել է սյուիտ, «Պոեմ-ռապսոդիա» ջութակի և դաշնամուրի համար, «Դաղստանյան սյուիտ» սիմֆոնիկ նվագախմբի համար, «Անցյալի պոեզիայից», «Հայկական պոեզիայից» վոկալ շարքերը, կանտատներ։ Դաղստանում հանրաճանաչ են Աղաբաբովի երգերը։ Մահացել է 1959 թվականին 33 տարեկանում, ավիացիոն աղետից։

## Հիշատակ
* Սերգեյ Աղաբաբովի անունը ոսկե տառերով դաջված է Դաղստանի կոմպոզիտորների միության շենքի դիմացի մարմարե քարի վրա։
* Սերգեյ Աղաբաբովի անունով երաժշտական դպրոցներ կան Կասպիյսկ և Դաղստանյան Կրակներ քաղաքներում
* Մախաչկալայի նախկին Ազատության փողոցը կոչվում է Սերգեյ Աղաբաբովի անունով

## Գրականություն
*Якубов М., Сергей Арабабов, М., 1966

## Ծանոթագրություններ

Կատեգորիա:Խորհրդային կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Ռուսահայ կոմպոզիտորներ
TRT 5 Anadolu

**TRT 5 Anadolu**, թուրքական ազգային հեռուստաալիք է TRT պետական հեռուստառադիոընկերության կազմում։ Հիմնվել է 2009 թ. մայիսի 16-ին, և առաջին եթերը կայացել է 2010 թ. հոկտեմբերի 28-ին։ Հեռուստաալիքը կապի մեջ է մարզային հեռուստաընկերությունների հետ, և հասանելի է Թուրքիայի 81 նահանգում։

## Տես նաև
* TRT 1
* TRT 2 Haber
* TRT 3
* TRT 4
* TRT 6
* TRT Türk
* TRT Müzik
* TRT Et-Türkiyye
* TRT Belgesel
* TRT Çocuk
* TRT HD
* TRT Avaz
* TRT Gap

## Արտաքին հղումներ
* Պաշտոնական կայք  
* Օնլայն հեռարձակում 
* Հեռուստաալիքը LyngSat Adress կայքում  

Կատեգորիա:2009 հիմնադրումներ Թուրքիայում
Կատեգորիա:TRT
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
HispanTV

**Հիսպան ԹՎ** (, ), «Իրանի Իսլամական Հանրապետության Ձայն» պետական մեդիաընկերության կազմում գործող իսպանալեզու միջազգային հեռուստաալիք։ Հիմնվել է 2011 թ. դեկտեմբերի 21-ին։ Հեռարձակվում է Լատինական Ամերիկայում և Եվրոպայում։ Մերձավոր Արևելքում գործող առաջին իսպանալեզու ալիքն է։

## Ծանոթագրություններ

## Արտաքին հղումներ
* Պաշտոնական կայք
* [Վիդեոալիքը [ՅուԹյուբ] կայքում]
* [Հեռուստաալիքը [Ֆեյսբուք] ցանցում]

Կատեգորիա:Իսպանալեզու հեռուստաալիքներ
Կատեգորիա:Իրանի հեռուստաընկերություններ
Fox Broadcasting Company

**Fox Broadcasting Company** (հիմնականում նշվում է որպես Fox), ամերիկյան հեռուստատեսային ցանց, աշխարհի հզորագույն հեռուստաընկերություններից մեկն է։ Հիմնվել է 1986 թվականին Ռուփերտ Մըրդոքի կողմից Նյու Յորքում։ Fox Entertainment մեդիախմբի կազմում է, որը պատկանում է News Corporation միջազգային մեդիա կորպորացիային։ Հեռուստաընկերությունը դարձավ հաջողակ ի շնորհիվ իր շատ հայտնի սերիալների և մուլտսերիալների, որորնցից են՝ Բժիշկ Հաուս, Փախուստ բանտից, Սիմփսոնները, Ֆուտուրամա, Գրիֆինների ընտանիքը, Ամերիկյան հայրիկ, Խաբիր ինձ և այլն։ Ֆոքս ընկերությունը Հյուսիսամերիկյան հեռուստահեռարձակողների միության և Հեռուստառադիոհեռարձակողների ազգային միության լիիրավ անդամ է։

## Տես նաև
* FOX (Թուրքիա)
* FOX (Իսպանիա)

## Արտաքին հղումներ
* Պաշտոնական կայք

Կատեգորիա:Fox Broadcasting Company
Կատեգորիա:Ամերիկյան հեռուստաընկերություններ
Կատեգորիա:Անգլալեզու հեռուստաալիքներ
Հինգերորդ տարրը

**«Հինգերորդ տարրը»** (), ռեժիսոր Լյուկ Բեսոնի ֆիլմերից, որի գլխավոր դերերը մարմնավորում են Բրյուս Ուիլիսը, Միլա Յովովիչը, Գարի Օլդմենը, Իեն Հոլմը, Քրիս Թաքերը, Լյուկ Պերին, Բրայոն Ջեյմսը, Թոմ ’Տայնի’ Լիսթեր կրտսերը, Լի Էվանսը, Չարլի Կրիդ-Մայլզը։

## Սյուժե
Ամեն հինգ հազար տարին մեկ բացվում են հարակից աշխարհների միջև եղած դռները և մթին ուժերը փորձում են խախտել գոյություն ունեցող ներդաշնակությունը։ Ամեն հինգ հազար տարին մեկ տիեզերքին պետք է հերոս, որը կկարողանա դիմակայել այդ չարիքին։

Ֆիլմի գործողությունները տեղի են ունենում XXIII դարում։ Գլխավոր հերոսը նյու-յորքյան վարորդ Կորբեն Դալլասն է, որը որոշում է գլոբալ խնդիր լուծել՝ փրկել մարդկային ցեղը վերահաս կործանման վտանգից։ Իսկ չարիքի դեմ պայքարելու համար պետք է գտնել չորս տարրերը, որոնք տարերքի մաս են կազմում՝ հող, ջուր, օդ և կրակ։ Այնուհետև պետք է գտնել խորհրդավոր հինգերորդ էլեմենտը։

## Դերերում

## Ծանոթագրություններ

## Արտաքին հղումներ
* 

Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:BAFTA մրցանակի դափնեկիրներ
Կատեգորիա:Pinewood Studios-ում նկարահանված ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆանտաստիկ մարտաֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆրանսիական ֆիլմեր
Կատեգորիա:Columbia Pictures ֆիլմեր
Կատեգորիա:Ֆանտաստիկ ֆիլմեր տիեզերքի մասին
Կատեգորիա:Ֆիլմեր, որոնց գործողությունները տեղի են ունենում 1914 թվականին
Կատեգորիա:1990-ականների ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 23-րդ դարում
Մահը նրան սազում է

**«Մահը նրան սազում է»** (), ռեժիսոր Ռոբերտ Զեմեկիսի ֆիլմերից, որի գլխավոր դերերը մարմնավորում են Մերիլ Սթրիփը, Բրյուս Ուիլիսը, Գոլդի Հոունը, Իզաբելլա Ռոսելինին, Իան Օգիլվին, Ադամ Ստորկեն, Նենսի Ֆիշը, Ալայնա Ռիդ Հոլը, Միշել Ջոնսոնը, Մերի Էլեն Տրեյնորը։

## Սյուժե
Ֆիլմի գործողություններն սկսում են 1978 թվականին, երբ գրող Հելեն Շարպի (Գոլդի Հոուն) փեսացուն՝ հաջողակ պլաստիկ վիրաբույժ Էռնեստը (Բրյուս Ուիլիս) լքում է նրան հանուն նրա ընկերուհու՝ բրոդվեյյան դերասանուհի Մեդլին Էշթոնի (Մերիլ Սթրիփ)։ Յոթ տարի անց Հելենը, ով այդպես էլ չի հաշտվել իր կորստի հետ, գիրացել է ու հասել խելագարության եզրին, հայտնվում է հոգեբուժարանում, որտեղ նա որոշում է վրեժ լուծել Մեդլինից։ Եվս յոթ տարի անց տեսնում ենք, որ Էռնեստն ու Մեդլինն ապրում են Բևեռլի Հիլզում գտնվող շքեղ առանձնատանը։ Ամուսնական կյանքում դժբախտ Էռնեստը կորցրել է իր որակավորումը և դարձել ալկոհոլամոլ, իսկ Մեդլինն ամեն ինչ անում է, որ իր տարիքի համեմատ երիտասարդ տեսք ունենա։

Մեդլինը որոշում է դիմել ծայրահեղ քայլի. նրան խորհուրդ են տալիս դիմել Լիսլի ֆոն Ռումանին, ով 71 տարեկանում ուներ քսան տարեկան աղջկա տեսք։ Մեդլինը մեծ գումարով նրանից գնում է երիտասարդության կենսահյութը և խմում այն։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1992 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Ռոբերտ Զեմեկիսի ֆիլմեր
Կատեգորիա:Ֆիլմեր դերասանների մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 2029 թվականին
Կատեգորիա:Ֆիլմեր, որոնց գործողությունները տեղի են ունենում 1992 թվականին
Կատեգորիա:Ամերիկյան ֆենտեզի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1985 թվականին
Կատեգորիա:Ֆիլմեր, որոնց գործողությունները տեղի են ունենում 1978 թվականին
Կատեգորիա:Ֆիլմեր մահվան մասին
Կատեգորիա:Ամերիկյան ֆիլմեր վրեժի մասին
Ég á líf

**Ég á líf** (*Իմ կայնքում*), իսլանդացի երգիչ Էյտոուր Ինգի Գյունլյոյգսոնի երգն է, որով ներկայացրել է Իսլանդիան Եվրատեսիլ 2013 երգի մրցույթում։ Երգը ընտրվել է 2013 թվականի փետրվարի 2-ին Իսլանդիայի Եվրատեսիլի ազգային ընտրության ժամանակ։

Երգը մրցույթի եզրափակիչ փուլում զբաղեցրել է 17-րդ հորիզոնականը 47 միավորով։

Կատեգորիա:2013 երգեր
Կատեգորիա:2013 սինգլներ
Կատեգորիա:Եվրատեսիլ 2013 երգի մրցույթի երգեր
Glorious (երգ, Cascada)

**Glorious**, գերմանական Կասկադա խմբի երգն է, որով ներկայացրել է Գերմանիան Եվրատեսիլ 2013 երգի մրցույթում։ Երգի հեղինակներն են՝ Յանն Պեիֆերը, Մանուել Ռեուտերը, Անդրես Բալլինասը և Թոնի Կորնելիսենը։

Երգը մրցույթում զբաղեցրել է 21-րդ հորիզոնականը 18 միավորով։

## Երգացանկ

## Շաբաթական հիթ-շքերթներ

## Թողարկման պատմություն

## Ծանոթագրություններ

Կատեգորիա:2013 երգեր
Կատեգորիա:2013 սինգլներ
Կատեգորիա:Գերմանիայի երգերը Եվրատեսիլ երգի մրցույթում
Կատեգորիա:Եվրատեսիլ 2013 երգի մրցույթի երգեր
Tomorrow (երգ, Ջանլուկա Բեզզինա)

**Tomorrow** (*Վաղը*), մալթացի երգիչ Ջանլուկա Բեզզինայի երգն է, որով ներկայացրել է Մալթան Եվրատեսիլ 2013 երգի մրցույթում։ Երգի խոսքերի և երաժշտության հեղինականերն են Բորիս Կեզեկը և Դին Մուսկաթը։

Երգը մրցույթի եզրափակիչ փուլում զբաղեցրել է 8-րդ հորիզոնականը 120 միավորով։

Կատեգորիա:2013 երգեր
Կատեգորիա:Եվրատեսիլ 2013 երգի մրցույթի երգեր
Էյտոուր Ինգի Գյունլյոյգսոն

**Էյտոուր Ինգի Գյունլյոյգսոն** (, ), իսլանդացի երգիչ, ով 2013 թվականին Ég á Líf երգով ներկայացրել է Իսլանդիան Եվրատեսիլ 2013 երգի մրցույթում և եզրափակիչ փուլում զբաղեցրել է 17-րդ հորիզոնականը։

Կատեգորիա:Իսլանդացի երգիչներ
Կատեգորիա:Եվրատեսիլ 2013 երգի մրցույթի մասնակիցներ
An Me Thimasai

**An Me Thimasai**, (, «Եթե դու հիշում ես ինձ»), Եվրատեսիլ 2013 երգի մրցույթում Կիպրոսը ներկայացրած կիպրացի երգչուհի Դեսպինա Օլիմպիուի երգը, որի խոսքերի հեղինակը Զենոն Զինդիլիսն է, իսկ երաժշտության հեղինակը Անդրեաս Գիորգալիսը։

Դեսպինան երգի տեսահոլովակը սկսել է նկարահանել 2013 թվականի մարտի սկզբներին. Vodafone-ը նկարահանումների պահերը պատկերող մի քանի լուսանկար է տարածել Facebook-ում։ Մարտի 12-ին պատրաստի տեսահոլովակը տարածել է *cytamobile*-ը, դրանից երեք օր անց՝  *eurovision*-ը։
Երգը մրցույթի կիսաեզրափակիչ փուլում զբաղեցրել է 15-րդ հորիզոնականը 11 միավորով։

## Ծանոթագրություններ

## Արտաքին հղումներ
* Օլիմպիա Դեսպինուի պրոֆիլը Եվրատեսիլի պաշտոնական կայքէջում
* 
* Տեղեկատվություն երգչուհու և երգի մասին

Կատեգորիա:2013 երգեր
Կատեգորիա:2013 սինգլներ
Կատեգորիա:Եվրատեսիլ 2013 երգի մրցույթի երգեր
Oro (երգ)

**Oro** (սերբերեն` Оро), սերբ երգչուհի Ելենա Տոմաշևիչի կատարած երգը Եվրատեսիլ 2008 երգի մրցույթում։ Երգի խոսքերի հեղինակն է Դեյան Իվանովիչը, իսկ երաժշտության հեղինակը՝ Ժելյկո Յոքսիմովիչը։

Երգը Եվրատեսիլի եզրափակիչ փուլում զբաղեցրել է 6-րդ հորիզոնականը 160 միավորով։


Կատեգորիա:Սերբ երգչուհիներ
Ելիցա Թոդորովա

**Ելիցա Թոդորովա** (բուլղ.՝ Елица Тодорова, ), բուլղարացի ֆոլկ երգչուհի և պրոֆեսիոնալ թմբկահար։

2007 թվականին *«Water»* երգով, Ստոյան Յանկուլովի հետ ներկայացրել է Բուլղարիան Եվրատեսիլ 2007 երգի մրցույթում և մրցույթի եզրափակիչ փուլում զբաղեցրել 5-րդ հորիզոնականը։

2013 թվականին Ստոյան Յանկուլովի հետ կրկին ներկայացրել է Բուլղարիան Եվրատեսիլում և այս անգամ զբաղեցրել կիսաեզրափակչի 12-րդ հորիզոնականը։

## Ծանոթագրություններ

Կատեգորիա:Բուլղարիայի մասնակիցները Եվրատեսիլ երգի մրցույթում
Կատեգորիա:Եվրատեսիլ 2007 երգի մրցույթի մասնակիցներ
Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:Բուլղարացի երգչուհիներ
Կատեգորիա:1977 ծնունդներ
Կատեգորիա:Նոյեմբերի 2 ծնունդներ
Կատեգորիա:21-րդ դարի երգչուհիներ
Կատեգորիա:Բուլղարացի երաժիշտներ
Մեկ

**1** (**մեկ**), բնական թիվ, որը գտնվում է 0-ի և 2-ի միջև։

## Մաթեմատիկայում
Մաթեմատիկայում 1-ը յուրահատուկ և կարևոր նշանակություն ունի։ Սովորական թվաբանությունում 1-ը 0-ից հետո առաջին բնական թիվն է և կարող է օգտագործվել մնացած բոլորը թվերը սահմանելու համար (օրինակ՝ 1=1; 2=1+1, 3=1+1+1 և այլն)։ Զրո քանակով թվերի արտադրյալը (դատարկ արտադրյալը) հավասար է 1-ի։ Մեկի է հավասար նաև 0-ի ֆակտորյալը՝ 0! = 1։ Ցանկացած թիվ մեկով բազմապատկելու կամ մեկի բաժանելու դեպքում թիվը անփոփոխ է մնում (n \times 1 = n/1 = n)։ Այս պատճառով մեկը մաթեմատիկական միավոր է։ Հետևաբար, եթե f(x)-ը բազմապատկական ֆունկիցա է, ապա f(1) = 1։ Այս տարբերիչ հատկության հետևանքն է այն, որ մեկն ինքն իր ֆակտորիալն է (1!=1), քառակուսին է (1^2=1), քառակուսի արմատն է (\sqrt{1} = 1), խորանարդն է (1^3=1), խորանարդ աստիճանի արմատն է (\sqrt[3]{1} = 1) և այլն։ Ըստ սահմանման, մեկը միավոր կոմպլեքս թվի, միավոր վեկտորի և միավոր մատրիցի բացարձակ արժեքը, մեծությունը և նորման է։ Այն ամբողջ թվերի, իրական թվերի և կոմպլեքս թվերի բազմապատկական նույնությունն է։ Մեկը միակ բնական թիվն է, որը ոչ բաղադրյալ է (ավելի քան երկու իրարից տարբեր դրական բաժանարար ունեցող թիվ), ոչ պարզ (ճիշտ երկու իրարից տարբեր դրական բաժանարար ունեցող թիվ)։

## Գիտության մեջ
Մեկը՝
* ջրածնի ատոմային թիվն է։

## Պատմության մեջ
## Այլ ոլորտներում
50px|աջից|1 as a resin identification code, used in recycling
* հայերենի այբուբենի տառերից մեկ թվին համապատասխանում է Ա (այբ) տառը։
* ձյութերի նույնականացման կոդերում գործածվում է տերեֆթալատ պոլիէթիլենների նույնականացման համար։
* 01-ը Ֆրանսիայի Էն դեպարտամենտի կարգային թիվն է։

## Ծանոթագրություններ

## Աղբյուրներ
*
Երկու

մինի|աջից|120px|Չինական փիլիսոփայությունում կեցության '''Գերագույն սահմանը''' (Թայջի) պատկերվում է '''երկու''' ուժերի տեսքով` '''ինյ''' (իգական) և '''յան''' (արական)։
**2** (**երկու**), բնական թիվ, որը գտնվում է 1-ի և 3-ի միջև։

## Մաթեմատիկայում
* Թվի կեսը գրվում է ⅓ կոտորակի տեսքով։
* երկու թվի հատկությունները՝
:* 2+2=2×2=22=2!
:* \sum_{k=0}^{\infin}\frac {1}{2^k}=1+\frac{1}{2}+\frac{1}{4}+\frac{1}{8}+\frac{1}{16}+\cdots=2.

Երկուսը՝
* ամենափոքր զույգ և պարզ թիվն է։
* թվի քառակուսու և քառակուսի արմատի ցուցիչն է « 2 »։
## Ֆիզիկայում
* Մոգական թվերից մեկն է։

## Բազմապատկման աղյուսակ (մինչև 20)

## Գիտության մեջ
Երկուսը՝
* հելիումի ատոմային թիվն է։
* մարդու և այլ կաթնասունների սեռերի (արական և իգական) քանակն է։

## Պատմության մեջ
## Այլ ոլորտներում
50px|աջից|2 as a resin identification code, used in recycling.
* հայերենի այբուբենի տառերից երկու թվին համապատասխանում է Բ (բեն) տառը։
* շաբաթվա առաջին օրվա անունն է՝ երկուշաբթի։
* ձյութերի նույնականացման կոդերում գործածվում է բարձր խտության պոլիէթիլենների նույնականացման համար։
* 420×594մմ չափսերի գծագրական թուղթը համարվում է A2 ֆորմատի։
* 02-ը Ֆրանսիայի Էնա դեպարտամենտի կարգային թիվն է։
Նինա Ժիժիչ

thumb|Նինա Ժիժիչը՝ Եվրատեսիլ 2013 մրցույթի փորձի ժամանակ։

**Նինա Ժիժիչ** (չեռնոգորերեն՝ **Нина Жижић**, ), չեռնոգորիացի երգչուհի, ով 2013 թվականին Igranka երգով Who See խմբի հետ ներկայացրել է Չեռնոգորիան Եվրատեսիլ 2013 երգի մրցույթում։ 2013 թվականի մայիսի 14-ին հանդես գալով առաջին կիսաեզրափակիչում՝ ստացել է 41 միավոր, զբաղեցրել 12-րդ տեղը և չի անցել եզրափակիչ փուլ։ Նա կրկին ներկայացրել է երկիրը Եվրատեսիլ երգի մրցույթում 2025 թվականին, սակայն չի անցել եզրափակիչ։

## Կարիերա
2012 թվականի դեկտեմբերին RTCG-ն հայտարարեց, որ Who See դուետը կներկայացնի Չեռնոգորիան Եվրատեսիլ 2013 երգի մրցույթում, որը կանցկացվեր Մալմյոյում։ Նրանց ելույթը պետք է կայանար «գաղտնի արտիստի» մասնակցությամբ, ով ավելի ուշ պարզվեց, որ Նինա Ժիժիչն է։ Նրանց երգն էր «Igranka»-ն, որը ներկայացվեց մայիսի 14-ին՝ առաջին կիսաեզրափակչում։ Երգը հավաքեց 41 միավոր՝ զբաղեցնելով 12-րդ հորիզոնականը` չհասնելով եզրափակիչ փուլ։

2021 թվականին Ժիժիչը ներքին ժյուրիի անդամ էր, որը ընտրեց Չեռնոգորիայի մասնակցին Եվրատեսիլ 2022-ի համար։

Ժիժիչը մասնակցեց Չեռնոգորիայի ազգային ընտրությանը՝ Montesong 2024-ին, «Dobrodošli» երգով՝ Եվրատեսիլ 2025-ում երկիրը ներկայացնելու համար, և զբաղեցրեց երկրորդ տեղը՝ զիջելով Neonoen-ին՝ «Clickbait» երգով։ 2024 թվականի դեկտեմբերի 4-ին Neonoen-ը պաշտոնապես որակազրկվեց մրցույթից՝ քանի որ պարզվեց, որ երգը նախկինում՝ 2023 թվականին, արդեն հնչել է հանրության առաջ, ինչը մրցույթի կանոնների խախտում էր։ Դեկտեմբերի 8-ին հայտարարվեց, որ Ժիժիչը կդառնա Չեռնոգորիայի նոր ներկայացուցիչը Եվրատեսիլ 2025-ում
։

## Ծանոթագրություններ

## Արտաքին հղումներ
* Профиль Who See на официальном сайте Евровидение
* 

Կատեգորիա:1985 ծնունդներ
Կատեգորիա:21-րդ դարի երգչուհիներ
Կատեգորիա:Ապրիլի 20 ծնունդներ
Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Չեռնոգորիացի երգչուհիներ
Երեք

աջից|մինի|160px|Երեք թիվը մատներով ցույց տալու ձևը։
**3** (**երեք**), բնական թիվ, որը գտնվում է 2-ի և 4-ի միջև։

## Մաթեմատիկայում
Երեքը՝
* առաջին կենտ պարզ թիվն է։
* եռանկյունու կողմերի և անկյունների քանակն է։
* Պյութագորասի թվերից ամենափոքրն է։
* թվի խորանարդի և խորանարդ արմատի ցուցիչն է՝ (3)։

## Գիտության մեջ
Երեքը՝
* լիթիումի ատոմային թիվն է։

## Պատմության մեջ
## Այլ ոլորտներում
50px|աջից|3 as a resin identification code, used in recycling.
* հայերենի այբուբենի տառերից **երեք** թվին համապատասխանում է Գ (գիմ) տառը։
* շաբաթվա երկրորդ օրվա անունն է՝ երեքշաբթի։
* հեքիաթների վերջում ասվում է, որ «երկնքից ընկավ երեք խնձոր»։
* ձյութերի նույնականացման կոդերում գործածվում է պոլիվինիլքլորիդների նույնականացման համար։
* 297×420 մմ չափսերի գծագրական թուղթը համարվում է A3 ֆորմատի։
* 03-ը Ֆրանսիայի Ալյե դեպարտամենտի կարգային թիվն է։

## Ծանոթագրություններ
Էդմունդ I

**Էդմունդ I** (, ), Անգլիայի արքա 936 - 946 թթ.:

Էդմունդը Էդվարդ Ավագի և վերջինիս երրորդ կնոջ՝ Էդգիֆա Քենտցու որդին էր, Ալֆրեդ Մեծի թոռը։

924 թվականին, երբ Էդվարդ Ավագը մահացավ, Էդմունդը դեռահաս պատանի էր։ Գահին նստեց նրա հարազատ ավագ եղբայրը՝ Էթելսթենը։ Վերջինս մահացավ 939 թվականին՝ չթողնելով արու ժառանգ, և Էդմունդը դարձավ թագավոր։ Նրա իշխանության տարիներն անցան պատերազմների մեջ. հարկադրված էր նվաճել կան վերանվաճել Անգլիայից խլված տարածքները՝ Միդլենդսը, Նորթումբրիան,Սթրաթքլայդը։ Էդմունդը, թագավորելով ընդամենը վեցուկես տարի, զոհվեց Գլոսթերշիրում՝ Փուքլչըրչում, մի ավազակի հետ կռվելիս։ Գահին նրան հաջորդեց իր կրտսեր եղբայր Էդրեդը, իսկ վերջինիս՝ Էդմունդի որդիները՝ Էդվիգը, այնուհետև՝ Էդգար Խաղաղասերը։

## Ծանոթագրություններ

## Գրականություն
*

## Արտաքին հղումներ

 
 

Կատեգորիա:Անգլիայի միապետներ
Կատեգորիա:Կաթոլիկ միապետներ
Էդրեդ

**Էդրեդ** (, ), Անգլիայի արքա 946-955 թվականներին։ Սերել է Ուեսեքսի հարստությունից։ Նրան նախորդել է Էդմունդ I-ը, իսկ հաջորդել է Էդվիգը։

## Կենսագրություն
Էդրեդը Էդուարդ Ավագ արքայի և նրա երրորդ կնոջ՝ Էդգիֆայի որդին էր։

946 թվականի մայիսի 26-ին ավագ եղբոր՝ Էդմունդ I-ի սպանությունից հետո Էդրեդն արքայի կտակում նշվում էր որպես գահաժառանգ, քանի որ մնացած որդիները փոքր էին։ Իր կառավարման գրեթե ողջ ընթացքում տառապելով ծանր հիվանդությունից՝ Էդրեդը կառավարման ողջ հոգսը վստահեց մորը՝ Էդգիֆային և իր մոտ խորհրդականին՝ աբբա Դունստանին, ով նաև տնօրինում էր ֆինանսները։

Նրա կառավարման առաջին տարիներին Նորվեգիայի նախկին արքա Արյունալի Էյրիկը ներխուժեց Նորթումբրիա։ Էդրեդին հաջողվեց դուրս նետել զավթիչներին միայն 954 թվականին։ Մեկ տարի անց՝ 955 թվականի նոյեմբերի 23-ին, չթողնելով ժառանգորդ, մահացավ Ֆրում (Սոմերսեթ) բնակավայրում։ Թաղվեց Վինչեսթերի եկեղեցիներից մեկում։ Էդրեդին փոխարինեց նրա զարմիկ Էդվիգը՝ Էդմունդ I-ի որդին։

Դասվել է սրբերի շարքին։ Հիշատակի օրն է նոյեմբերի 23-ը։

## Գրականություն
;Առաջնային աղբյուրներ
* Chronicle of Æthelweard, ed. and tr. Alistair Campbell, *The Chronicle of Æthelweard*. London, 1961.
**Vita S. Dunstani* ('Life of St. Dunstan'), ed. W. Stubbs, *Memorials of St Dunstan, Archbishop of Canterbury*. Rolls Series. London, 1874. 3-52. Available as PDF from Google Books (or from the Internet Archive այստեղ or այստեղ) and from Gallica.
**Vita S. Æthelwoldi* ('Life of St. Æthelwold'), ed. and tr. Michael Lapidge and Michael Winterbottom, *Wulfstan of Winchester. The Life of St Æthelwold.* OMT. Oxford, 1991.

;Երկրորդային աղբյուրներ
* Gough, Harold. "Eadred's Charter of AD 949 and the Extent of the Monastic Estate of Reculver, Kent." *St Dunstan: His Life, Times and Cult*, ed. Nigel Ramsay and Margaret Sparks. Woodbridge and Rochester, NY: Boydell, 1992. 89-10.
* 
* Sawyer, P. "The last Scandinavian rulers of York." *Northern History* 31 (1995)։ 39-44.
* 
*Stenton, Frank Merry. *Anglo-Saxon England*. 3d ed. Oxford, 1971. 360-3.

## Ծանոթագրություններ

## Արտաքին հղումներ
* Coins issued by King Eadred at ''Early Medieval Corpus of Coin Finds'' 
* Англо-саксонская хроника 920—1014 гг.

Կատեգորիա:Անգլիայի միապետներ
Կատեգորիա:Կաթոլիկ միապետներ